Source: https://www.stuk.fi/stuk-valvoo/sateilyn-kayttajalle/sateilyn-kayton-aloittaminen/sateilytoiminnan-valvonnasta-perittavat-maksut
Timestamp: 2020-01-29 06:04:58+00:00
Document Index: 23091877

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Säteilyturvakeskus (STUK) perii turvallisuuslupaa edellyttävän toiminnan toiminnanharjoittajalta vuotuisen valvontamaksun vuoden 2019 aikana. Valvontamaksu perustuu säteilylakiin. Valvontamaksu peritään niiden tietojen perusteella, jotka ovat olleet STUKin rekisterissä 1.1.2019.
STUK on lähettänyt vuoden 2019 valvontamaksua koskevat laskut luvanhaltijoille. Osaan 29.11. lähetetyistä laskuista on tulostunut eräpäiväksi 18.12.2019. Laskun voi maksaa 30.12.2019 mennessä.
STUK lähetti kuulemiskirjeen 11.11.2019 koskien vuoden 2019 valvontamaksua jokaiselle toiminnanharjoittajalle, jonka turvallisuuslupa oli voimassa 1.1.2019. Koska toiminnanharjoittajat eivät ole laatineet toimintaansa koskevaa turvallisuusarviota (säteilylaissa annettu siirtymäaika turvallisuusarvion laatimiselle päättyy 15.6.2020), arvioi STUK toiminnanharjoittajien toimintaa koskevan maksuluokan, jonka perusteella vuoden 2019 valvontamaksu peritään. Lähettämässään kuulemiskirjeessä STUK antoi toiminnanharjoittajalle mahdollisuuden esittää selityksensä ja näkökantansa valvontamaksun määräämisestä. Mikäli toiminnanharjoittajalla ei ole kommentoitavaa STUKin lähettämään kirjeeseen, ei siihen tarvitse vastata. Jos toiminnanharjoittaja kuitenkin haluaa esittää oman näkökantansa koskien valvontamaksun määräämistä, on STUKiin lähetettävän vastauksen oltava perillä STUKissa viimeistään 29.11.2019. Jos vastaus saapuu myöhässä (tarkoittaa tässä määräajan noudattamatta jättämistä), ei se estä asian ratkaisemista.
Vaikka toiminnanharjoittaja ei käyttäisi hallussaan olevia säteilylaitteita tai toiminnanharjoittajalla ei olisi hallussaan säteilylaitteita, vaan ne olisi luovutettu toiselle toiminnanharjoittajalle, peritään yllä esitetty valvontamaksu koskien vuotta 2019, jollei säteilyn käytön lopettamisesta ole kirjallisesti ilmoitettu STUKiin viimeistään 31.12.2018.
Valvontamaksu muodostuu toimintakohtaisesta perusmaksusta ja säteilylähdekohtaisesta lisämaksusta säteilylain liitteessä kuvatulla tavalla.
Jos valvontamaksua ei voida määrittää liitteen mukaisesti, toimintakohtainen perusmaksu ja säteilylähdekohtainen lisämaksu peritään maksuluokan A mukaisesti. Maksu peritään niiden tietojen perusteella, jotka ovat olleet STUKin rekisterissä vuoden 2019 ensimmäisenä päivänä.
Turvallisuuslupaa koskevat tiedot voi tarvittaessa tarkistaa STUKista. Toivomme yhteydenotot ensisijaisesti sähköpostitse:
teollisuus (at) stuk.fi (teollisuuden ja tutkimuksen säteilyn käyttöä koskevat kysymykset)
terveydenhuolto (at) stuk.fi
Säteilyturvakeskus valvoo säteilyn käytön ja muun säteilytoiminnan turvallisuutta säteilylain (859/2018) nojalla.Turvallisuuslupiin liittyvät maksut jakaantuvat asiakaslähtöisistä suoritteista perittäviin maksuihin (esimerkiksi turvallisuusluvat ja niiden muutokset sekä em. suoritteisiin liittyvät tarkastukset) sekä veroluontoisiin valvontamaksuihin. Osa suoritteista on maksuttomia.
Terveydenhuollon röntgenlaitteen osalta veroluonteinen valvontamaksu perustuu arvioon laitteen käytöstä potilaalle aiheutuvasta efektiivisestä annoksesta, jota käytetään vuosimaksun määräytymisperusteena. Suoritteista perittävä maksu määräytyy toiminnanharjoittajan tekemän toimintojen luokituksen perusteella. Luokitteluperusteet on esitetty valtioneuvoston asetuksen (1034/2018) liitteessä ja luokittelu sisältyy toiminnanharjoittajan tekemään turvallisuusarvioon.
Turvallisuusarvio on laadittava ja toimitettava Säteilyturvakeskukselle 18 kuukauden kuluessa Säteilylain voimaantulosta eli 15.6.2020 mennessä.
Ennen kuin toiminnanharjoittaja on laatinut ja Säteilyturvakeskus vahvistanut toimintojen luokituksen, käytetään maksujen perusteena Säteilyturvakeskuksen arvioita, jotka on esitetty Säteilylähteiden ja toimintojen luokittelu siirtymäkautena -sivulla.
Toiminnanharjoittaja voi muuttaa esitettyä luokittelua toimittamalla Säteilyturvakeskukselle perustellun esityksen uusista luokitteluista. Toiminnanharjoittaja voi myös valittaa Säteilyturvakeskuksen päätöksestä tai maksusta, jos se perustuu arvioon luokasta.
Taulukko 1.1 Maksut säteilyn käyttöä sekä luonnonsäteilylle altistavaa toimintaa koskevista turvallisuuslupapäätöksistä (koskee sädehoitolaitteella annettavaa sädehoitoa vain taulukossa 1.3 säädetyn mukaisesti)
Uusi lupa – hammasröntgentoiminta jossa käytetään panoraamatomografialaitetta tai hammasröntgenlaitetta, jolla kuvataan suun sisään asetettavalle kuvailmaisimelle. 200 Enintään viisi laitetta. Tätä useammat laitteet 150 € / tunti.
Taulukko 1.2 Maksut turvallisuusluvan myöntämiseen tai muuttamiseen ja toiminnan lopettamiseen liittyvistä tarkastuksista (ei koske sädehoitolaitteen käyttöönottotarkastusta)
Taulukko 1.3 Maksut sädehoitolaitteilla annettavaa sädehoitoa koskevista turvallisuuslupapäätöksistä ja käyttöönottotarkastuksista
Taulukko 2.1 Maksut työntekijöiden annosrekisteriä koskevista suoritteista
Taulukko 3.1 Maksut annosmittauspalvelua koskevista suoritteista
Annosmittauspalvelun sokkotesti 150 € / h Tuntien määrä arvioidaan tapauskohtaisesti etukäteen.
Suuritehoista laserlaitetta koskevat suoritteet voidaan pyynnöstä käsitellä nopeutetusti, jos nopeutetulle käsittelylle on toiminnanharjoittajan toiminnan järjestämiseen liittyvä perus
Taulukko 5.1 Maksut suurtehoisia laserlaitteita koskevista suoritteista
Taulukko 6.1 Muut suoritteet
Veroluonteiset vuotuiset valvontamaksut
Säteilyturvakeskus perii turvallisuuslupaa ja 165 §:ssä tarkoitettua lupaa edellyttävän toiminnan toiminnanharjoittajalta säteilylain noudattamisen valvonnasta aiheutuvien kustannusten kattamiseksi vuotuisen valvontamaksun. Valvontamaksu muodostuu toimintakohtaisesta perusmaksusta ja säteilylähdekohtaisesta lisämaksusta.
Maksuvelvollisuus alkaa toiminnan harjoittamisen aloittamista tai toiminnan muuttamista seuraavan vuoden alusta. Toiminnan aloittamisen jälkeen ensimmäinen valvontamaksu tulee maksettavaksi seuraavan kalenterivuoden alusta lukien. Jos toimintaan tehdään vuosimaksuun vaikuttavia muutoksia, peritään muuttunut vuosimaksu, joko suurempi tai pienempi, seuraavan kalenterivuoden alusta lukien.
Maksuvelvollisuus päättyy lähtökohtaisesti siihen, kun toiminnanharjoittaja ilmoittaa Säteilyturvakeskukselle, että toiminta on päättynyt. Joissakin tilanteissa voi myös olla mahdollista, että toiminnanharjoittaja ei ilmoita Säteilyturvakeskukselle toiminnan päättymisestä. Tällöin valvontamaksun maksamisvelvollisuus päättyy siihen, kun Säteilyturvakeskus on todennut toiminnan loppuneen.
Veroluonteisella valvontamaksulla katetaan sellaiset valvonnasta aiheutuvat kustannukset, joiden suorittamista toiminnanharjoittaja ei voi itse valita aloitettuaan toiminnan. Näitä suoritteita ovat esimerkiksi toiminnanharjoittajille annettava opastus, ohjaus ja neuvonta, valvontamenetelmien ja rekistereiden ylläpito ja kehittäminen, valvonnassa käytettävien mittaus- ja muiden välineiden hankinta ja kunnossapito, valvontakyselyt ja -selvitykset, säteilyturvallisuuspoikkeamien selvittäminen ja pakkokeinojen käyttö. Valvontamaksulla katetaan myös suunnitelmallisen valvonnan tarkastuksista aiheutuvat kustannukset.
Näiden suoritteiden tuottamisesta aiheutuvat kustannukset muodostuvat työkustannuksista, tarkastusmatkojen kustannuksista, valvonnassa tarvittavien laitteiden ja tietojärjestelmien hankinta- ja ylläpitokustannuksista sekä hallinnon yleiskustannuksista.
Maksuluokat on määritelty säteilylain liitteessä seuraavasti:
Ionisoivan säteilyn käytön valvontamaksu
Toiminnan maksuluokka Toiminta Toimintakohtainen perusmaksu (€)
E Isotooppilääketiede 3700
F Sädehoito 9500
Vuosittaisen valvontamaksun säteilylähdekohtainen lisämaksu
Säteilylähteen maksuluokka Säteilylähteet Säteilylähdekohtainen lisämaksu (€)
Umpilähde (muu kuin korkea-aktiivinen umpilähde)
Maksu peritään enintään sadasta lähteestä
G Sädehoidon röntgenpintahoitolaite 1000
H Sädehoidon yksienerginen kiihdytin, röntgensyvähoitolaite tai jälkilataushoitolaite 3000
I Sädehoidon monienerginen kiihdytin 5400
Luonnonsäteilylle altistavan toiminnan valvontamaksu
Luonnonsäteilylle altistavan toiminnan valvontamaksu peritään vain, jos toiminta edellyttää säteilylain 148 §:n nojalla turvallisuusluvan. Valvontamaksu muodostuu toimintakohtaisesta perusmaksusta. Jos turvallisuuslupa kattaa useamman kuin yhden toiminnan, valvontamaksu määräytyy laskemalla yhteen kaikki lupaan liittyvät toiminnan maksuluokan mukaiset perusmaksut.
Toiminnan maksuluokka
B Ilmailun harjoittaminen 400
G Toiminta, josta aiheutuu radioaktiivisten aineiden päästöjä ympäristöön 20000
Ionisoimattoman säteilyn käytön valvontamaksu
Ionisoimattoman säteilyn käytön toimintakohtainen perusmaksu
A Suuritehoisen laserlaitteen käyttö (sisältäen yhteen paikkaan kiinteästi asennetun suurtehoisen laserlaitteen käytön) 160
Ionisoimattoman säteilyn valvonnan säteilylähdekohtainen lisämaksu
Säteilylähteen maksuluokka
E Siirrettävä suuritehoinen laserlaitteisto 500
Maksullisiin suoritteisiin liittyvät maksut perustuvat sosiaali- ja terveysministeriön asetukseen 1259/2018.
Maksut perustuvat säteilylain 27 § mukaisiin säteilytoimintaa koskeviin luokituksiin. Luokitukset esitetään turvallisuusarviossa, jolle on 18 kk siirtymäaika. Ennen kuin STUKille on toimitettu ja STUK on hyväksynyt turvallisuusarvion, maksut perustuvat STUKin arvioon luokasta.
Teollisuuden ja tutkimuksen maksuluokat -infokirje 21.1.2019 (.pdf)
Sivu päivitetty 03.12.2019 Palautetta tästä sivusta Tulosta Alkuun